તે અવસરે આ તરફ સહસાવનમાં ‘વેતસ’ વૃક્ષની નીચે અઠ્ઠમ તપવાળા શ્રી નેમિનાથ પ્રભુને આસો વદ અમાસ (ગુજરાતી ભાદરવા વદ અમાસ) ની અંધારી રાત્રીએ ઘાતીકર્મને ભેદી નાખનાર કેવલજ્ઞાનની પ્રાપ્તિ થઇ. ક્રોડો દેવતાઓએ મળીને સમવસરણની રચના કરી. પરમ પાવન નેમિનાથ પ્રભુએ સમવસરણમાં સિહાંસન ઉપર આરૂઢ થઇ દેશના આપી. અંબિકા દેવીએ પરિવાર સહિત પરમાત્માના વચનોરૂપી અમૃતનું પાન કર્યું. એક હાજર સેવકોથી સમેત વરદત્તાદિ રાજાઓએ સંયમ ગ્રહણ કર્યું. ૧૮ ગણધર સહીત વરદત્ત પ્રથમ ગણધર પદને પામ્યા. યક્ષિણી આદિ રાજ કન્યાઓએ પણ દીક્ષા ગ્રહણ કરી. દશાર્હ આદિ મુખ્ય શ્રાવક અને તેમની પત્ની આદિ મુખ્ય શ્રાવિકા થયા. ઇન્દ્રમહારાજાએ અંબિકા દેવીની શાસનની અધિષ્ઠાયિકા દેવી તરીકે શાપના કરી અને ગોમેધ નામના યક્ષરાજની શાસનના અધિષ્ઠાયક દેવ તરીકે સ્થાપના કરી.